NaiveNeuron/SloPal huggingface dataset:
Poliačik, Martin, poslanec NR SR (2010-12-07):
Pán kolega Šebej, ja vítam to, že sa otvorí téma opätovne vyhodnotenia efektívnosti alebo neefektívnosti vlastnenia nejakých majetkov štátu, len pri tej lesnej pôde by som tam dal jedno „ale“, lebo predávať pôdu môžeme až v momente, keď budú vysporiadané všetky reštitúcie a ľudia, ktorí stratili majetky vďaka zločineckému komunistickému režimu, ktorý sme tu mali predtým, budú mať adekvátnu náhradu. To znamená, v momente, keď bude jasné, že v maximálnej možnej miere vyrovnania za krádeže, ktoré tu komunisti robili predtým, bude nejakým spôsobom zadosťučinené potrebám ľuďom, ktorí tú pôdu mali predtým, tak potom, samozrejme, sa môžeme rozprávať o tom, či štát potrebuje toľko pôdy a lesov alebo nie. Ďakujem.
Kadúc, Miroslav, poslanec NR SR (2015-06-17):
Ďakujem pekne, pán predseda. Vážené kolegyne, vážení kolegovia, dovoľte, aby som v zmysle § 72 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálnoprávnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor a výbor pre obranu a bezpečnosť. Ako gestorský výbor navrhol ústavnoprávny výbor s tým, aby výbor prerokoval návrh zákona do 10. septembra 2015 a gestorský výbor do 11. septembra 2015. Zo znenia uvedeného návrhu zákona je zrejmý účel navrhovanej úpravy, ktorý predniesol Daniel Lipšič. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovania návrhu zákona vo výboroch v zmysle uvedeného rozhodnutia predsedu Národnej rady. Pán predseda, poprosím, otvorte všeobecnú rozpravu.
Hrnčiar, Andrej, podpredseda NR SR (2019-09-10):
Jedna faktická poznámka. Pani poslankyňa Bašistová.
D. Jarjabek, poslanec: (2008-02-06):
Pani poslankyňa Vášáryová (smiech). No, opäť musím len skonštatovať pri všetkej úcte k vám, že ste vedľa ako tá jedľa. Lebo absolútne ste nepochopili to, čo som vám chcel povedať. Ja to zopakujem ešte raz. Ja som povedal. Päťkrát bola táto norma mediálneho zákona tlačového v Poľsku novelizovaná za vašej prítomnosti, päťkrát sa ňou zaoberali poľskí poslanci. Touto normou, ktorá je inými slovami pre nás neprijateľná. Nepoznám jedno jediné vaše stanovisko aj v tomto parlamente nie ako veľvyslankyne, to je jedno. Ani raz ste v tejto chvíli ani v iných ďalších nepovedali, že vám to vadí. O to kritickejšia ste k norme, ktorá sa tu predkladá. Tak teším sa na vaše určite nesmierne zaujímavé vystúpenie, lebo SPP, to bolo veľmi zaujímavé vystúpenie, a predpokladám, že toto vystúpenie mohlo byť ešte lepšie. Takže naozaj sa budem tešiť, keď vystúpite a vystúpite aj s názorom, ak by som vás mohol poprosiť, čo si myslíte o poľskom tlačovom zákone v súvislosti s práve teraz prijímanou normou slovenského tlačového zákona, lebo určite tieto informácie a, pochopiteľne, aj vedomosti máte. Ďakujem za pozornosť.
P. Hrušovský, predseda NR SR: (2002-10-15):
M. Maxon, poslanec: Ďakujem pekne za slovo. Vážené dámy a páni, pozývam všetkých členov pôdohospodárskeho výboru na rokovanie výboru o 20.00 hodine v miestnosti č. 158.
Spišiak, Jaroslav, poslanec NR SR (2023-12-15):
Ďakujem. Bol som vyzvaný Tinu, aby som sa vyjadril k tej problematike SIS-ky. Pôvodne som dal faktickú na niečo iné a dúfam, že to stihnem, keď nie, tak inokedy. Čiže SIS, je to spravodajská služba, ľudovo povedané tajná, ktorá má v demokratickom zriadení chrániť ústavu a demokratické zriadenie. Toto je jej poslanie. Lenže keď je dosadený riaditeľ politickou mocou, tá politická ochrana mu je poskytnutá aj pri nejakom zlyhaní v jeho pozícii, tak potom takýto riaditeľ a takáto služba plní úlohy nie ochrany ústavy, ale ochrany oprávnených záujmov vládnucej politickej strany. No a takéto formy vo svete už existovali a existujú, len vtedy sa volali že Gastapo, NKVD, KGB, Stasi, Securitate, alebo u nás ŠTB. Čiže dúfam, že nie takýto systém spravodajskej služby chce táto koalícia zaviesť, rysuje sa, že áno. No a teraz k tomu, čo som chcel povedať, k tým štátnym úradníkom. Štátni úradníci sú kostrou celého štátu, ale len vtedy, keď sú profesionáli a vyznajú sa. Lenže keď vrchol štátneho úradu je dosadený zas len čiste politicky, neprofesionálne, tak potom tí štátni úradníci sú lámaní. Profesionalita alebo lojalita. A postupne tá lojalita preváži, preto lebo je to výhodnejšie jak profesionalita. Profesionalita privádza v takomto systéme len problémy, kariérny stop, odmeny stop, na to by možno pomohol zákon na ochranu oznamovateľov, lenže ten tiež sa snaží táto koalícia nejakým spôsobom modifikovať, aby tá lojalita mala šancu zvíťaziť. Dúfam, že sa to nepodarí. Ďakujem. (Potlesk.)
Hambálek, Augustín, poslanec NR SR (2022-11-08):
Ďakujem, pán predseda. Vážené kolegyne, kolegovia, v rozprave vystúpil jeden poslanec a bol podaný jeden pozmeňujúci a doplňujúci návrh. Teraz pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v IV. časti spoločnej správy v bodoch 1 až 4 spoločne s odporúčaním gestorského výboru schváliť. Pán predseda, prosím, dajte hlasovať o návrhoch pod bodmi 1 až 4 zo spoločnej správy s odporúčaním gestorského výboru schváliť.
M. Kotian, poslanec: (2001-10-17):
Zároveň predkladám Národnej rade Slovenskej republiky návrh na schválenie utvorenia nového poslaneckého klubu pod názvom Klub poslancov Národnej rady Slovenskej republiky za Slovenskú národnú stranu. Počet členov klubu je 8. V prílohe pripájam zápisnicu o otvorení Klubu poslancov Národnej rady Slovenskej republiky za Slovenskú národnú stranu, podpísanú všetkými členmi. Súčasne vám oznamujem, že predsedom poslaneckého klubu je poslanec Miroslav Kotian, ktorého poslanecký klub deleguje za člena poslaneckého grémia. Podpredsedom poslaneckého klubu je poslanec Viliam Oberhauser. Členmi posla-neckého klubu sú poslanci: Melánia Kolláriková, Miroslav Kotian, Anna Malíková, Viliam Oberhauser, Jaroslav Paška, Jozef Prokeš, Imrich Sládeček a Eva Slavkovská. Vážené kolegyne a kolegovia, ešte pred hlasovaním by som chcel tejto ctenej snemovni pripomenúť, že poslanci Slovenskej národnej strany boli ústretoví pri vytváraní poslaneckého klubu KDH a hlasovali za jeho vznik. Považovali sme to za prirodzené, čím sme rešpektovali parlamentnú demokraciu v Národnej rade. Taký istý postoj sme zaujali aj pri kreovaní poslaneckého klubu – Klub poslancov Národnej rady Slovenskej republiky za Stranu občianskeho porozumenia, Liberálno-demokratickú úniu, Stranu zelených na Slovensku. Vážené kolegyne a kolegovia, schválením poslaneckého klubu Slovenskej národnej strany nám umožníte, aby sme aj my mali na svoju poslaneckú prácu také isté podmienky, ako ich máte vy vo svojich poslaneckých kluboch, za čo vám vopred ďakujem. Vážený pán predseda, skončil som.
Laššáková, Jana, podpredsedníčka NR SR (2014-09-10):
Pán poslanec Mikloško, nech sa páči.
Grendel, Gábor, podpredseda NR SR (2022-11-10):
Dve faktické poznámky na vaše vystúpenie. Končím možnosť prihlásiť sa s ďalšími faktickými poznámkami. Ako prvý pán poslanec Ondrej Dostál.
Laššáková, Jana, podpredsedníčka NR SR (2013-06-27):
Vážené panie poslankyne, páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili dovčera do 12.00 hodiny 14 otázok na predsedu vlády a na členov vlády 15 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády a ministra vnútra pána Roberta Kaliňáka, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády, máte slovo.
J. Tkáčová, poslankyňa: (2007-03-29):
Ale chcela by som ešte predtým poznamenať, že vláda Roberta Fica stále zdôrazňuje spätosť s obyčajnými ľuďmi. Stále sa pasuje do pozície ochrancu tých slabších. Aj dnes pán premiér povedal, že vy a vaša vláda sa venujete obyčajným ľuďom, ktorých sme my vraj zanedbávali. Preto vyvstáva otázka, prečo ste vy a vaši kolegovia vo vláde nehlasovali za zákaz použitia kyanovodíkovej metódy. Veď ľudia z Kremnice, tí obyčajní ľudia, ktorých sa zastávate, o ktorých stále radi hovoríte, vám veľmi jasne povedali, že si neželajú, aby im za záhradami manipulovali s jedom, že si neželajú, aby im zostala na pamiatku ťažby zdevastovaná mesačná zem plná kadmia, olova, zinku, medi. A vy ste jednoducho vo vláde ignorovali želanie ľudí bývať a žiť bezpečne. Pýtam sa preto priamo, prečo teda, keď dôjde na to, či vláda skutočne odsúhlasí kyanidové ťaženie zlata v Kremnici. Ďakujem.
Glváč, Martin, podpredseda NR SR (2017-12-05):
Ďakujem. S faktickými poznámkami osem poslancov, ak, deväť, desať, ak je pán poslanec Budaj posledný, tak ukončujem možnosť prihlásiť sa. Je pán poslanec Budaj posledný? Ďakujem. Tak nech sa páči, pán poslanec Dostál.
Bugár, Béla, podpredseda NR SR (2019-06-25):
Na vystúpenie pána poslanca dvaja s faktickými. Pani poslankyňa Verešová ako prvá, nech sa páči.
M. Číž, podpredseda NR SR: (2006-12-14):
Takže, vážené kolegyne, kolegovia, budeme pokračovať podľa dohodnutého harmonogramu. Teraz pristúpime k rokovaniu o návrhu Zahraničného výboru Národnej rady Slovenskej republiky a Výboru Národnej rady Slovenskej republiky pre ľudské práva, národnosti a postavenie žien na prijatie uznesení Národnej rady Slovenskej republiky - k Vyhláseniu Národnej rady Slovenskej republiky k situácii politických väzňov v Bielorusku a - k Vyhláseniu Národnej rady Slovenskej republiky ku konferencii o holokauste v Teheráne . Návrh oboch uznesení vám bol rozdaný ako tlač 162. A teraz poprosím predsedu Národnej rady Slovenskej republiky pána Pavla Pašku, aby obidva tieto návrhy uviedol.
P. Farkas, poslanec: (2001-11-09):
J. Migaš, predseda NR SR: Hlasujeme o pozmeňujúcich návrhoch pána poslanca Nagya. O všetkých troch hlasujeme spoločne. Hlasujeme. Hlasujeme o troch návrhoch pána poslanca Nagya. (Hlasovanie.) Prítomných je 109 poslancov, za 97, proti nikto, zdržali sa  6, nehlasovali 6. Tento návrh sme schválili. Ďalší.
Laššáková, Jana, podpredsedníčka NR SR (2012-06-29):
Na vystúpenie pána poslanca s faktickými poznámkami ôsmi páni poslanci. Končím možnosť prihlásiť sa s faktickými poznámkami. Pán poslanec Martvoň, už som uzatvorila možnosť. Aj pán poslanec Hlina. (Reakcia z pléna.) Nie, ôsmi. Nebudeme to naťahovať. Skončila... (Reakcia z pléna.) Skončila som možnosť. Nech sa páči, pán poslanec Gál.
Laššáková, Jana, doterajšia podpredsedníčka NR SR (2016-03-23):
Pán poslanec Karol Farkašovský.
Mikloš, Ivan, podpredseda vlády a minister financií SR (2011-07-12):
Ďakujem pekne, vážený pán podpredseda. Som rád, že môžem osloviť aj, vážená pani poslankyňa, vážení páni poslanci, dovoľte mi predniesť návrh zákona, úvodné slovo k návrhu zákona, ktorým sa mení a dopĺňa zákon o bankách. Úpravy v tomto zákone sa týkajú problematiky hypotekárnych úverov, ktoré poskytujú hypotekárne banky podľa zákona č. 483/2001 Z. z. o bankách a taktiež iných úverov založených nehnuteľnosťou poskytovaných bankami a pobočkami zahraničných bánk. Cieľom týchto návrhov je nadviazať na už prijaté úpravy v tejto oblasti, ktoré nadobudnú účinnosť od 1. apríla 2012. Navrhovanými úpravami by sa mala zlepšiť vyjednávacia pozícia klientov bánk, ktorí už čerpajú alebo majú v zámere čerpať vyššie uvedené produkty, a to garanciou predčasne splatiť takýto úver bez poplatku, ak k jeho predčasnému splateniu dôjde pri refixácii úrokovej sadzby alebo pri zmene úrokovej sadzby. A navrhuje sa tiež zaviesť povinné informovanie zo strany bánk o úrokovej sadzbe transparentne pri uzatváraní zmluvy a tiež pred zmenou fixácie úrokovej sadzby alebo pri zmene úrokovej sadzby už poskytnutého úveru. To znamená, že klient bude poznať zložky úrokovej sadzby, ktorými sú základná úroková sadzba hypotekárnej banky a hrubá marža, ktoré banka bude garantovať na nasledujúce úrokové obdobie. Navrhuje sa, aby aktuálnu výšku základnej úrokovej sadzby zverejňovali na svojich webových sídlach hypotekárne banky. Zároveň by sa navrhovanými úpravami malo dosiahnuť zníženie nárokov na verejné financie umožnením prenosu štátneho príspevku priznaného pred 1. júlom 2003 na pôvodný hypotekárny úver, ktorý je garantovaný po celú dobu splatnosti hypotekárneho úveru, aj na nový hypotekárny úver poskytnutý hypotekárnou bankou od 1. januára 2012, ktorým sa splatí pôvodný hypotekárny úver, pričom musia byť splnené dve podmienky. Tou prvou je, že úroková sadzba nového hypotekárneho úveru bude nižšia, ako bola pôvodného, a doba splatnosti nového hypotekárneho úveru nebude presahovať dobu do splatnosti pôvodného hypotekárneho úveru. Ďakujem pekne.
Dostál, Ondrej, poslanec NR SR (2022-10-05):
Ďakujem kolegom za reakcie. Je teda milé, že pán poslanec Gyimesi vystúpil na obhajobu vakcíny Sputnik a pri tej príležitosti spochybnil aj tie zlé západné vakcíny. No beriem, že časť, malá časť bola použitá, veľká časť bola vrátená, a teda dostali sme tuná ako tú cenu naspäť, ale však tam boli nejaké náklady na prevoz, boli tam nejaké náklady na skladovanie, boli tam nejaké náklady na testovanie tej, tej vakcíny, ŠÚKL, potom tlačovky pána Matoviča o pani Baťovej a podobne, tak akože nejaké náklady to evidentne, evidentne spôsobilo, ale dobre, možno som neuviedol najlepší príklad, mohli sme možno hovoriť o celoplošnom testovaní, o očkovacej lotérii alebo iných nápadoch Igora Matoviča, ktoré mali charakter atómovky a stáli veľké peniaze. To bol iba ilustratívny príklad a ja som, ja som teda Sputnik, napriek tomu, že som s ním prudko nesúhlasil, v tej rozprave použil ako prípad rozhodnutia, ktorý si myslím, že by nemalo byť postihované tým zákonom v prípade, že by, že by ten zákon platil už v čase, keď sa také veci udiali, lebo hoci teda s tým rozhodnutím nesúhlasím, považujem ho za nesprávne, nemyslím si, že by, že by tam alebo teda aspoň neviem, že by tam došlo k nejakému vedomému porušeniu zákona, že by to bolo vedené zlým úmyslom a áno, aj politici sa občas mýlia. Žiaľ, keď sa politici pomýlia, tak niekedy to stojí tisíce aj niekedy milióny a niekedy desiatky miliónov eur. Ale práve preto, že sa tu ide prijímať nejaký zákon, ktorý to má postihovať, tak je potrebné veľmi jasne nakresliť tú čiaru, čo už áno a čo ešte nie.
Kondrót, Maroš, poslanec NR SR (2012-09-18):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie ústavnoprávnemu výboru, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre pôdohospodárstvo a životné prostredie a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do tridsať dní a v gestorskom výbore do tridsaťdva dní od prerokovania návrhu zákona v prvom čítaní.
P. Paška, predseda NR SR: (2009-09-08):
(Hlasovanie.) 138 prítomných, 78 za, 9 proti, 51 sa zdržalo. Konštatujem, že sme vyslovili súhlas na prerokovanie tohto vládneho návrhu v skrátenom legislatívnom konaní. Pán poslanec Líška bude teraz uvádzať v prvom čítaní hlasovanie o vládnom návrhu zákona o platobných službách a o zmene a doplnení niektorých zákonov , je to tlač 1152.
Hlinka, Jozef, poslanec NR SR (2022-02-02):
Návrh zákona, o návrhu zákona budeme hlasovať o 17.00 hod.
Zmajkovičová, Renáta, podpredsedníčka NR SR (2014-03-25):
S faktickými poznámkami jeden poslanec. Uzatváram možnosť prihlásiť sa. Pán poslanec Martvoň.
Pellegrini, Peter, predseda NR SR (2015-11-20):
Otváram rozpravu v rámci tretieho čítania. Končím možnosť prihlásiť sa do rozpravy a vyhlasujem ju za skončenú. Teraz.
Kučerová, Viera, poslankyňa NR SR (2014-07-10):
Ďakujem. Pán predseda, kolegyne, kolegovia, dovoľte mi, aby som zmysle rokovacieho poriadku vystúpila v prvom čítaní k uvedenému návrhu zákona. Predmetný návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor a výbor pre obranu a bezpečnosť. Za gestorský výbor navrhol ústavnoprávny výbor s tým, aby prerokovali návrh v druhom čítaní výbory do 4. septembra a gestorský výbor do 8. septembra 2014. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch. Pán predseda, prosím, otvorte k návrhu zákona všeobecnú rozpravu. Ďakujem.
Muňko, Dušan, poslanec NR SR (2017-04-07):
Pán poslanec, všetko sa dá zdeformovať. Ja sa vyjadrím, teraz za chvíľočku budem vystupovať. Ale pokiaľ sa týka Sociálnej poisťovni. Aj tí vaši dvaja chorí pacienti najprv idú všeobecnému lekárovi, potom odbornému a potom prídu k posudkovému lekárovi, ktorí na základe dokladov, či už od všeobecných a potom odborných, posudzujú, aká je to invalidita. Ak je nejaký problém, treba sa obrátiť. Ľudský faktor z hľadiska posudkových lekárov môže zlyhať. Ale pokiaľ sa týka pána Tománka. Pán Tománek mohol byť stopercentný invalid, bol vyliečený a bol prehodnotený. Čiže posudková komisia, tak ako prehodnocuje, keď má niekto, je onkologický pacient a vyzdravie, tak ho prehodnotí. A ešte by som poprosil jednu vec. Prekvapuje ma, lebo vy ste inteligentný človek, nikto okrem posudkového lekára a lekárov, ktorí prichádzajú, nemôže prísť k osobnej karte. To, čo ste tu povedali, je na žalobu. Pretože jednoducho osobná karta je osobná karta. Ani riaditeľ Sociálnej poisťovne, nie riaditeľ, lebo k tomu sa to tiež nedostane, ani vedúci pobočky, resp. riaditeľ pobočky príslušnej nemôže do tohto systému vstúpiť. Lekári sú osobitná kapitola. To treba povedať jednu vec. Takže prekvapuje ma to a prekvapujú ma aj iné veci, ktoré ste tu povedali. Ale vrátim sa k nim podrobnejšie, pretože je to tragédia, že táto kauza sa vôbec dostala do parlamentu. Je to tragédia hlavne pre všetky deti, ktoré sú v týchto zariadeniach, ale aj v detských domovoch. Ale je to tragédia aj pre rodinných príslušníkov a je to tragédia pre celú spoločnosť. (Reakcie z pléna.) A pán minister, pán minister... (Prerušenie vystúpenia časomerom.)
Kaník, Ľudovít, poslanec NR SR (2013-12-12):
Ďakujem všetkým kolegom za faktické poznámky, ktoré predniesli a len sa pripojím k tomu, že tu nejde o to, aby sme odhlasovali, či majú byť dane vysoké alebo nízke. Ide tu o to, aby sme povedali, že my, poslanci slovenského parlamentu, chceme, aby zostala suverenita v rozhodovaní o týchto otázkach v rukách slovenského parlamentu. A keď poslanci SMER-u sa chcú vzdať tejto suverenity a budú hlasovať proti tomu, jednoznačne, jednoznačne konajú v neprospech záujmov Slovenskej republiky, aj v neprospech záujmov ich voličov. A jednoznačne odkrývajú to, že buď hajá iné záujmy alebo jednoducho svojou pasivitou vedome, vedome škodia občanom Slovenskej republiky.
Sulík, Richard, predseda NR SR (2010-12-09):
Ďakujem pekne. Otvorím rozpravu, ale až po hlasovaní. A teraz by sme prešli k hlasovaniu o doteraz prerokovaných bodoch, a to dáme najprv 2 až 3-minútovú prestávku, aby mohli všetci páni poslanci a pani poslankyne sa dostaviť do rokovacej sály. Čiže o 17.03 hodine budeme pokračovať hlasovaním o doteraz prerokovaných bodoch. (Krátka prestávka.) (Po prestávke.) Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona. Poprosím pánov poslancov, keby sa mohli usadiť. Takisto poprosím pánov ministrov, keby sa mohli usadiť. Pán poslanec Galbavý, prosím vás, tu máte stolicu voľnú. (Ruch v sále.) Ďakujem vám pekne. Pokračujeme hlasovaním o vládnom návrhu zákona, ktorým sa dopĺňa zákon č. 40/1964 Z. z. Občiansky zákonník v znení neskorších predpisov a ktorým sa menia a dopĺňajú niektoré zákony , tlač 106. Poprosím pána poslanca Ondreja Dostála, aby ako spoločný spravodajca ústavného výboru hlasovanie uviedol.
Galek, Karol, poslanec NR SR (2016-06-15):
Dobrý deň. Ďakujem pekne za slovo. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Jána Budaja, Anny Zemanovej, Martina Fecka a Martina Klusa na vydanie zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 135). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 5. septembra 2016 a v gestorskom výbore do 6. septembra 2016. Pán predsedajúci, otvorte, prosím, všeobecnú rozpravu.
Sulík, Richard, predseda NR SR (2011-02-11):
Ďakujem. Do rozpravy sa prihlásil jeden poslanec s faktickou poznámkou. Uzatváram možnosť. Slovo má pán poslanec Přidal.
B. Bugár, podpredseda NR SR: (2006-02-02):
Nech sa páči, pán minister.
Zvolenská, Zuzana, ministerka zdravotníctva SR (2014-06-25):
Ďakujem veľmi pekne, pani predsedajúca. Vážené dámy, vážení páni, v zmysle § 26 ods. 2 zákona č. 581/2004 Z. z. o zdravotných poisťovniach a dohľade nad zdravotnou starostlivosťou a o zmene a doplnení niektorých zákonov v znení neskorších predpisov Dozorná rada Úradu pre dohľad nad zdravotnou starostlivosťou má päť členov, ktorými sú: predseda dozornej rady, podpredseda dozornej rady a ďalší členovia, ďalší traja členovia dozornej rady. Keďže MUDr. Róbert Illéš sa písomne vzdal funkcie člena dozornej rady a toto písomné oznámenie doručil Národnej rade Slovenskej republiky, v súlade s § 26 ods. 8 písm. a) zákona mu dňom 6. mája 2014 zanikol výkon funkcie člena Dozornej rady. Nakoľko podľa § 26 ods. 3 zákona členov dozornej rady volí a odvoláva Národná rada Slovenskej republiky na návrh vlády Slovenskej republiky, Národnej rade Slovenskej republiky sa predkladá návrh na voľbu doc. MUDr. Martina Huorku, CSc., za člena dozornej rady. Navrhovaný kandidát spĺňa všetky zákonom stanovené požiadavky na zvolenie do funkcie člena Dozornej rady. Ďakujem pekne.
Krúpa, Juraj, poslanec NR SR (2024-09-10):
Ďakujem. Myslím si, že obom sa pokúsim odpovedať naraz. Jeden ma kritizoval z jednej strany, druhý akože z druhej. Celkom zaujímavé. Ja som, samozrejme, upozornil práve na to, čo robí pán minister, vo viacerých mojich poznámkach a tou NAKA a tým rozbitím tej NAKA, znížením dôveryhodnosti polície a tie dopady, ktoré to má nielen na našu bezpečnosť, ale aj medzinárodné, som, samozrejme, myslel aj tým, že teda vyhnali aj tých slušných policajtov, to je samo sebou, samozrejme. Ale takisto som kritizoval ministra Šutaj Eštoka, že nepripravil žiadny koncepčný materiál, ako riešiť celkovú situáciu v polícii, ktorá je dlhodobejšia. Ja si to uvedomujem, pán Kalivoda, ja to veľmi dobre viem a vieme to všetci. Vieme všetci, aká tá situácia v polícii je, čiže ja tu nebudem vytvárať dojem, že toto je novovzniknutý problém. Tie problémy, ktoré sú a ktoré spôsobil minister Šutaj Eštok, sa práve týkajú dôveryhodnosti polície, NAKA, prenasledovania týchto čestných policajtov, to je všetko jasné. Ale máme tu dlhodobé problémy, ktoré sú neriešené. A od každého ministra, ako som aj sa vyjadroval v mojom vystúpení, očakávam, že príde s koncepčným materiálom, nejakým strategickým výhľadom, akým spôsobom to bude riešiť. Nedajú sa tie veci vyriešiť naraz, ale očakávam, že sa budú riešiť. A ten rozdiel, pán Kalivoda, je ten oproti vašej koalícii, že síce ja som bol kritický voči pánovi Mikulcovi a ja som sa to nebál aj v rámci koalície, aj potom neskôr hovoriť, ale pán Mikulec mal aspoň toľko chochmesu, že chodil na tie branno-bezpečnostné výbory, ktoré som zvolával alebo ktoré zvolávala aj opozícia a my sme ich otvárali, a vždy sa tam postavil a bol ochotný o nich diskutovať. A toto je rozdiel oproti pánovi Šutaj Eštokovi a tejto koalícii. A zásadný. Ďakujem.
Mihál, Jozef, poslanec NR SR (2012-05-10):
Pán poslanec Baška, hovorili ste o tom, že nebudete siahať na sociálne výhody policajtom, respektíve vojakom, čiže nebudete rušiť súčasný špecifický sociálny systém sociálneho zabezpečenia v silových rezortoch. Predpokladám, že ste boli spoluautorom programového vyhlásenia vlády, respektíve o ňom viete viac ako ja, preto si vás dovolím poprosiť o vysvetlenie tejto vety z programového vyhlásenia vlády, citujem: „Je potrebné definovať budúci dôchodkový systém na univerzálnom princípe.“ Ďakujem.
Laurenčík, Milan, podpredseda NR SR (2020-09-02):
Ďakujem. Pán podpredseda, na vaše vystúpenie neevidujem faktickú poznámku. Ďalším prihláseným do rozpravy je pán poslanec Boris Susko. Nech sa páči, máte slovo.
Jarjabek, Dušan, poslanec NR SR (2017-04-06):
Ďakujem veľmi pekne, pani poslankyňa Gaborčáková. Chcem zareagovať na to, chcem zareagovať na to, ako ste vysvetlili ten systém pontifikátu pána ministra. Aby som vás odcitoval, naozaj ja si veľmi vážim, ten váš prejav to bola, to bola vlastne prednáška. Vy ste sa nikoho nedotkli, vy ste nikoho neurazili, vy ste vôbec nerozprávali žlčovito. Vidieť, že v tejto problematike pracujete, že sa v nej orientujete, a myslím si, že by si z vás pani kolegyňa v červenom aj pani kolegyňa v šedom mohli skutočne zobrať príklad, ako sa pristupuje normálne k veciam, ktoré, na ktoré nemáme všetci rovnaký názor, o ktorých si myslíme rôzne, a predsa sa vieme dohovoriť v rámci skutočne takéhoto, takéhoto prejavu, ako ste v tejto chvíli mali vy. Čiže ešte raz veľmi pekne ďakujem, že existujú aj normálni poslanci z opozície, a ešte raz, na tento prejav sa skutočne nedá inak zareagovať, akože teda ďakujeme za prednášku aj my, ktorí tomu nerozumieme, konečne sme zorientovaní. (Potlesk.)
P. Hrušovský, podpredseda NR SR: (2002-08-20):
(Hlasovanie.) 97 prítomných, 85 za, 7 sa zdržalo, 5 nehlasovalo. Pripomienku pod bodom 1 sme schválili. Ďalší návrh. A. Hoffmann, poslanec: Hlasujeme o druhom návrhu prezidenta Slovenskej republiky s odporúčaním gestorského výboru schváliť.
Blanár, Juraj, podpredseda NR SR (2021-03-16):
Pán poslanec Milan Potocký s faktickou poznámkou. Nech sa páči.
A. Záborská, poslankyňa: (2003-04-24):
Hovorili ste, že aj otec, aj matka majú právo sa rozhodnúť, aj keď v závere ste povedali, že žena má právo na súkromné rozhodnutia. Ale je tam ešte tretí článok. A to je dieťa. Je to dieťa, ktoré sa nemôže brániť, ktoré je bezbranné. A my sa staviame práve na stranu tohto dieťaťa a snažíme sa rešpektovať jeho práva.
Žiga, Peter, podpredseda NR SR (2023-11-23):
107. Pán minister, uplynul vám čas dvoch minút na reakciu na faktické poznámky. Môžte sa prihlásiť v rámci rozpravy.
Glváč, Martin, podpredseda NR SR (2018-10-24):
Ďakujem, pán poslanec, už vypršal čas, pre každého platí. Desať faktických, pozrime sa, či druhá strana, posledný pán poslanec Osuský. Je tak? Končím možnosť prihlásiť sa. Nech sa páči, pán poslanec Dostál.
Majorová Garstková, Jana, poslankyňa NR SR (2022-10-04):
(Rečníčka sa obrátila na predsedajúceho.) Tretie čítanie otvorím?
Kotleba, Marian, poslanec NR SR (2021-02-24):
Pán poslanec Dostál, vy ste povedali, že ako je dobré, že máme dnes parlamentnú kontrolu nad tým mechanizmom predlžovania núdzového stavu, a ja sa chcem spýtať, ako sa tá parlamentná kontrola v praxi z pohľadu občanov prejavila. Na predĺženie núdzového stavu vám stačí jednoduchá väčšina v parlamente, to znamená o jedného poslanca viac, ako je počet, ako je polovica z prítomných poslancov, čo vládna koalícia, ktorá disponuje 95 hlasmi, má v podstate kedykoľvek. Čiže tá parlamentná kontrola predlžovania núdzového stavu je iba taká formálna, naozaj formálna a si myslím, že ľudia to už aj vnímajú a sú z toho veľmi nešťastní, pretože nevládzu. Nevládzu a nechcú žiť v takomto systéme, ktorý im vaša vláda pripravila. A, pán poslanec Dostál, vy ste v podstate až tak zle nehovorili, ale keďže na tlačovke, ktorú ste za váš klub alebo s vaším klubom mali len pred pár hodinami, predsedníčka vášho poslaneckého klubu poslankyňa Zemanová už vtedy povedala, že váš klub predĺženie núdzového stavu jednoducho podporí, takže tieto vaše výhrady a divadlo o tom, aké máte s tým nejaké možno v niečom problémy, ja vnímam len ako nejakú pózu, že áno, nesúhlasíte možno s niektorými vecami a s niektorými mechanizmami, ale v konečnom dôsledku to aj tak vždy podporíte. Takže je to len póza, ktorá je v podstate pre tých zúfalých ľudí signálom, že táto vláda nemá záujem s tým nič urobiť, pretože pre vás sú len tie virtuálne ukazovatele o zaočkovanosti a podobných veciach, ale v skutočnosti sú to opatrenia vašej vlády, ktoré gniavia ľudí, a nie, nie samotný ten vírus. A treba si povedať aj to, že vždy po ďalšej etape, alebo po ďalšej tej, ďalšom kole plošného testovania vždy potom tu vypukla nakazenosť, vystúpalo do vyšších čísel, čiže nad týmto by ste sa mali zamyslieť.
Hrušovský, Pavol, predseda NR SR (2012-02-03):
Ďakujem, pán spoločný spravodajca. Prosím, zaujmite miesto pre spravodajcov. Otváram rozpravu o tomto bode programu. Pán poslanec Beblavý sa hlási ako jeden poslanec, ktorý chce vystúpiť. Končím možnosť ďalších prihlášok. Nech sa páči.
Karahuta, Jaroslav, poslanec NR SR (2021-12-14):
Pán predseda, dajte, prosím, hlasovať o návrhu zákona ako celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Rošková, Ľubica, poslankyňa NR SR (2010-11-03):
Ďakujem veľmi pekne. Ja by som tiež chcela podporiť pani poslankyňu Vaľovú, pretože si myslím, že skutočne nemá riešenie v prospech občana. Občan aj teraz mal možnosť si vybrať sociálnu službu a tým, že sa rozširuje tá paleta, bola aj pred tým. Otázka stojí: Z čoho to budú obce a vyššie územné celky financovať, keď už vieme, že teraz nemajú dostatok peňazí na zabezpečenie a krytie týchto sociálnych služieb? Zároveň by som chcela zdôrazniť aj tú skutočnosť, že neviem si predstaviť ako obce a vyššie územné celky budú plánovať rozpočet v ďalších kalendárnych rokoch, keďže nebudú vedieť, koľko a akých občanov budú mať v jednotlivých iných zariadeniach ako svojich vlastných. A vôbec si neviem predstaviť skutočnosť, že ak máme napĺňať literu zákona, že ako môžu zabezpečiť sociálnu službu fyzických osôb, ktorá je, na ktorú sú presne odkázaní v rámci tej 60-dňovej lehoty, keď už teraz vieme, že s tým máme problém. Takže rada by som takisto, ako bolo pred tým povedané, odkiaľ majú obce zobrať peniaze a vyššie územné celky, keď už teraz, hovorím, vy v tom rozpočte, aj keď sa navyšujú, ale predsa je to len veľmi veľká diera pre nich. Ďakujem pekne.
Mičovský, Ján, poslanec NR SR (2014-07-01):
Sťahujeme. Sťahujeme nie je správny výraz, to už bolo povedané, či áno?
Paška, Pavol, predseda NR SR (2013-10-18):
(Hlasovanie.) 139 prítomných, 56 za, 58 proti, 24 sa zdržalo, 1 nehlasoval. Návrh sme neschválili.
Figeľ, Ján, podpredseda NR SR (2014-06-10):
Na vystúpenie pána poslanca sú štyri faktické. Nech sa páči, Lucia Žitňanská, s prvou.
Viskupič, Jozef, poslanec NR SR (2015-04-17):
Ďakujem, vážená pani podpredsedníčka. Dovoľujem si dať procedurálny návrh v mene troch poslaneckých klubov zvolať poslanecké grémiu ihneď. S odôvodnením: vzhľadom pod tlakom okolností, ktoré máme možnosť sledovať, že orgán, vláda Slovenskej republiky, ktorý parlamentu a novým pravidlám nijak nemôže pomôcť a je ochotný robiť aj v sobotu a v nedeľu, chceme na poslaneckom grémiu prebrať možnosť, aby sme pokračovali dnes do siedmej hodiny, a rovnako rokovali aj v sobotu, aj v nedeľu, aj v pondelok, pretože zmena a pravidlá, ktoré treba nastaviť, aby sme pomohli živnostníkom, je len a len na tomto parlamente. Ďakujem.
Pellegrini, Peter, predseda NR SR (2015-05-20):
Pán poslanec Kadúc.
Gašpar, Tibor, poslanec NR SR (2024-02-08):
Ďalej hlasujeme o bode 337 druhého pozmeňujúceho návrhu poslanca Galka.
Zmajkovičová, Renáta, podpredsedníčka NR SR (2013-07-01):
S faktickými poznámkami sa hlásia traja poslanci. Uzatváram možnosť prihlásiť sa s faktickými poznámkami. Pani poslankyňa Mezenská.
Danko, Andrej, predseda NR SR (2016-09-14):
Na to musím reagovať. Vy ste urazil prvý môjho otca a poprosím vás, aby ste s rodinnými príslušníkmi prestal v tejto sále a s osobnými útokmi a vyhrážaniami. Poprosím vás, pán poslanec Zsolt Simon.
Kuffa, Štefan, poslanec NR SR (2021-12-02):
Zavreté kostoly si predstavujem to, pán premiér, vy viete veľmi, že na čo myslím, to sú bohoslužby, sväté omše a všetky tieto obrady (reakcia premiéra: „ Ja neviem, na čo myslíte. “), ktoré tuná sú, sväté omše nie sú možné na Slovensku nikde. Sme jediná krajina zase vo svete a sme raritou, hlásime sa k tomu, že koľko máme kresťanov na Slovensku, najateistickejšia krajina, akou je Česko, nemali ani v prvej, ani v druhej, ani teraz v tretej vlne zatvorené kostoly. Dalo sa to poriešiť aj tak, že by boli tiché sväté omše a proste že by neboli spievané, obmedziť ako počet tých ľudí. Za istých opatrení, myslím si, že to bolo možné. Keď, taký príklad uvediem, keď dokážeme zabezpečiť to, aby naše deti boli v školách a sedeli v laviciach jedny vedľa druhých, keď my stopäťdesiati poslanci tu dokážeme byť jedni vedľa druhých, prečo vo veľkých kostoloch, ktoré máme na Slovensku veľké kostoly a ste to najprv obmedzili na ten počet tých 50 ľudí. 50 ľudí napríklad v našom gotickom kostole, v našom gotickom chráme, v bazilike sa stratí, tam ich ani nevidíte, že tých 50 ľudí tam je. Mohli tie sväté omše zostať. A ja vám to, pán premiér, poviem takto, keď ste veriaci človek. Viete, tie svetské zbrane, ktoré používame v boji proti covidu, sú nepostačujúce. A ten duchovný rozmer, ak vy budete vynechávať, táto vláda, ktorá sa hlásite, že ste aj konzervatívci, pamätajte si, nad covidom nikdy nezvíťazíte. Nikdy, lebo tá mutácia a ten kolotoč, ktorý tuná je, to tu bude. Ale ja som aj predtým dal doplňujúcu otázku a neodpovedali ste mi na ňu, že či zavediete, alebo nezavediete povinné očkovanie. Ale to by som poprosil až k tej nasledujúcej otázke, keď sa dostaneme, aby ste mi prípadne toto ešte zodpovedali. Ja od vás očakávam, že tie kostoly budú otvorené a že budeme môcť ísť na tú svätú omšu aj za nejakých obmedzení, ale aby tam... (Prerušenie vystúpenia časomerom.)
Hort, Milan, podpredseda NR SR (2010-12-09):
Pani premiérka, ďakujem pekne za vaše odpovede. Ďakujem aj poslancom, ktorí boli aktérmi 15-minútovky, otázok a odpovedí na premiérku vlády. Budeme pokračovať teraz druhou časťou hodiny otázok a to sú otázky, ktoré ste kládli a boli vylosované na jednotlivých členov vlády. Otázka č. 1, ktorá bola vylosovaná pre prvého podpredsedu vlády a ministra dopravy, výstavby a regionálneho rozvoja Slovenskej republiky Jána Figeľa, je od pána poslanca Martina Fronca. Vidím ho v sále, takže môžeme otázku prečítať. „Pán minister, ak by išiel prvý balík PPP projektov, bolo by možné začať stavať okamžite ako tvrdil Robert Fico?“ Pán podpredseda vlády a minister dopravy, nech sa páči.
Viskupič, Marián, poslanec NR SR (2023-02-02):
Ďakujem pekne za slovo, pán predsedajúci. Kolegynky, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu ja aj stanovisko Ministerstva financií Slovenskej republiky. Zo znenia uvedeného návrhu ja zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a rovnako aj Ústavnoprávny výbor Národnej rady Slovenskej republiky. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Bugár, Béla, podpredseda NR SR (2017-12-12):
Pani, teda, pán poslanec Vašečka.
Cmorej, Peter, poslanec NR SR (2023-02-07):
No ja som veľmi pozorne počúval vaše faktické, kolegovia, a nikto z vás nezareagoval na to, že obedy zadarmo spôsobia pokles kvality stravy a na to, že pokiaľ, keď boli obedy zadarmo, tak mnohé tie školy a škôlky to riešili suchými obedmi, a tak namiesto teplej stravy mali lepeňáše, a to sa teraz nepochybne vráti. Petra Krištúfková, ja som, ty si reagovala na finančné pásma. Však to je tá jediná vec, ktorú na tom tvojom návrhu som aj pochválil, lebo áno, to bolo potrebné. Ale nesprávne útočíš na nás, resp. na Braňa Gröhlinga, lebo nepochybne vieš, že na čo treba financie, tak, tak tam nám Igor Matovič, nám SaS-ke, keď sme boli vo vláde, bránil a nechcel nám dávať peniaze na to, čo bolo potrebné urobiť. A toto bola jedna z vecí, na ktoré Igor Matovič nechcel dať peniaze. Takže sťažuj sa, prosím ťa, u vášho koaličného partnera. To je otázka, teda to je odpoveď aj pre kolegu Suju, ktorý tu veľmi teda vykrikoval o tom, že prečo sme my neurobili tie škôlky, no tak, pán kolega Suja, vy, aj keď teda ste takí poloviční koaliční partneri Igora Matoviča, keď vás na niečo potrebuje, tak o tomto asi niečo neviete, takže vám k tomu niečo poviem. Toto máme aj ako podmienku z plánu obnovy, že je potrebné vyriešiť financovanie škôlok do, teda alebo zmeniť financovanie škôlok pre deti do päť rokov a bolo to blokované opäť Igorom Matovičom, keď ministerstvo školstva navrhlo, aby sa zmenilo financovanie na normatív a vy ste tu potom po mne pokrikovali ako taký orangutan, čo tu teda bežne zvyknete. No ja sa naozaj teším, kedy sa už konečne dozviem, na čo ste vy odborník, alebo napríklad taký Peter Pollák tiež už by nám mohol ukázať, že na čo je on... (Prerušenie vystúpenia časomerom.)
Galis, Dušan, poslanec NR SR (2022-02-25):
Ďakujem pekne za slovo. (Zaznievanie gongu.) Ja začnem s tým, čo som osobne zažil. V šesťdesiatom ôsmom som 1. októbra narukoval a v auguste došli, viete dobre, ruské vojská. Dva roky v kasárňach som absolvoval za čias, keď sme nevedeli, či máme ruských vojakov vítať alebo, alebo im, zakázali nám ich púšťať do kasární, proste bordel, taký som v živote ešte nevidel a buzerácia, ktorá skutočne nemala obdoby, kde v noci sme mali aj tri, štyrikrát aj päťkrát poplach. Proste bola taká doba, dva roky sme vydržali a myslím si, že to bolo veľké poučenie nielen pre mňa, ale pre všetkých chalanov, ktorí sme tam vtedy túto základnú vojenskú službu absolvovali. V noci sme mávali nočné streľby s ruskými vojakmi a koľkokrát sme sedeli spolu, tak sa nás pýtali, že kde vlastne sú. Oni ani nevedeli, tí chlapci, kde sú. Boli to veľmi skromní a dobrí ľudia, ktorí mi skutočne, niekedy nám ich aj bolo ľúto, že nevedeli alebo nemohli sa nejak skontaktovať so svojimi rodinami. Ale proste boli to dva roky vysokej školy, pretože tam sme sa naučili poriadku, disciplíny, všetkému, čo k tomu patrí. Po skončení vojenskej služby som sa začal venovať športu, futbalu a čo sa nestalo? Dostali sme sa do kontaktu práve s ruskými hráčmi, s ruskou reprezentáciou, s ktorou sme odohrali niekoľko zápasov zhodou okolností v meste, kde dneska je vojna, v Kyjeve. A môžem povedať, že títo ľudia boli veľmi milí, dobrí, osobný priateľ Oleg Blochin, ktorý bol hviezda v Európe, nás pozval na večeru, dokonca keď mal, keď absolvoval, mal narodeniny, tak pozval nás reprezentantov, sme tam boli tri-štyri dni a myslím si, že taký program, ako mu urobili vtedy to vedenie, vedenie zväzu, to som ešte osobne ako nevidel. Ale chcem povedať, že tie medziľudské vzťahy medzi nami boli také kamarátske aj sú, že niekedy sa zle počúva tuná tieto nadávky alebo povedzme tieto intrigy medzi nami a tak ďalej. Pretože ja som na to neni zvyknutý. Šport je fenomén, ktorý spája ľudí, a verte mi, že ja by som chcel za všetkých športovcov vyjadriť solidaritu, za všetkých slovenských športovcov vyjadriť solidaritu ukrajinskému národu, prosím. Ale to, čo sa stalo, to sa skutočne nikdy už nemôže stať, pretože to človeka trápi a niekedy sa zamýšľa nad tým proste, kde sme, kde to žijeme. Všetci rozprávame to isté, ale robíme úplne opačné veci. Ďakujem pekne. (Potlesk.)
Počiatek, Ján, minister dopravy, výstavby a regionálneho rozvoja SR (2012-10-18):
Ďakujem za slovo. Vážená pani predsedajúca, vážené dámy, vážení páni, činnosť bývalého vedenia Lesov Slovenskej republiky, štátny podnik Banská Bystrica, v oblasti uzatvárania zmlúv so súkromným sektorom o dodávkach dreva a drevnej hmoty aj v súvislosti s iniciatívami bývalého ministra pôdohospodárstva a rozvoja vidieka Slovenskej republiky Ing. Simona v danej oblasti bola podrobená analýze. Nové vedenie Lesov Slovenskej republiky, štátny podnik Banská Bystrica, v súčasnej dobe hľadá korektný spôsob prerozdelenia drevnej hmoty na trhu vzhľadom na pokles ťažobných možností spôsobených znižovaním výmery lesov v obhospodarovaní lesov Slovenskej republiky, štátny podnik Banská Bystrica, ich prinavracaním vlastníkom a tiež obmedzeniami ochrany prírody, ktoré neumožňujú v mnohých prípadoch spracovávať kalamitu. Je potrebné zo strany záujemcov o drevnú hmotu obrátiť sa aj na neštátny sektor, ktorý v súčasnosti obhospodaruje viac ako 51 % výmery lesov Slovenska a je hlavným producentom drevnej hmoty na Slovensku. Ďakujem za slovo, skončil som.
Baránik, Alojz, poslanec NR SR (2017-12-05):
Prezident Kiska je len vlastníkom alebo spoluvlastníkom predmetných spoločností, ktoré boli obvinené z daňových prešľapov, a podnikateľom podľa Obchodného zákonníka nie je vlastník, ale konateľ spoločnosti alebo iný štatutár. (Reakcie z pléna.) Prezident predsa nie je konateľ. (Reakcie z pléna. Prerušenie vystúpenia predsedajúcim.)
Kučerová, Viera, poslankyňa NR SR (2015-11-26):
Ďakujem. Vážený pán predsedajúci, kolegyne, kolegovia, dovoľte mi, aby som predložila krátky pozmeňujúci návrh k predmetnému návrhu zákona, ktorý by mal rozšíriť okruh funkcií, na ktoré sa vzťahuje tento ústavný zákon. Pozmeňujúci návrh poslanca Národnej rady Slovenskej republiky Viery Kučerovej k návrhu poslancov Národnej rady Slovenskej republiky Petra Pellegriniho, Miroslava Číža a Jany Laššákovej na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. (tlač 1677). 1. V prvom bode čl. 2 ods. 1 písm. d) sa za slovo „vedúcich“ vkladá čiarka a slová „riaditeľov, predsedov a podpredsedov“. Odôvodnenie: Navrhuje sa spresnenie ustanovenia v súlade so zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. 2. V prvom bode čl. 2 ods. 1 písm. aa) sa na konci pripájajú tieto slová: „predsedu Dopravného úradu a podpredsedu Dopravného úradu“. Odôvodnenie: Navrhuje sa doplnenie v nadväznosti na zákon č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov. Ďakujem, skončila som.
Hort, Milan, podpredseda NR SR (2011-09-08):
Pán podpredseda vlády, len už sme vyčerpali...
Hrnčiar, Andrej, podpredseda NR SR (2019-03-27):
Pán poslanec Dostál.
Jurinová, Erika, podpredsedníčka NR SR (2015-03-24):
Ďakujem pekne. Otváram všeobecnú rozpravu. Do rozpravy som nedostala žiadnu písomnú prihlášku. Kto sa chce prihlásiť do rozpravy ústne? Uzatváram možnosť prihlásiť sa do rozpravy. Do rozpravy sú prihlásení dvaja páni poslanci. Dávam slovo prvému prihlásenému do rozpravy pánovi poslancovi Kuffovi. Nech sa páči.
Šeliga, Juraj, podpredseda NR SR (2020-05-15):
Pán poslanec Kuriak.
Mikolaj, Ján, poslanec NR SR (2012-02-03):
Pán poslanec Beblavý, nie je to tak, ako ste povedali, pretože tento problém sa naozaj riešil už pred tromi-štyrmi rokmi. Bol niekoľkokrát konzultovaný s Konferenciou biskupov Slovenska a prijal sa taký návrh, aký doporučili oni v tom čase. Teraz povedzme je iný názor, prevláda iný názor, ale nie je jednotný. Treba povedať, že nie je jednotný. Pravdu má pani poslankyňa Obrimčáková. Prišla pripomienka na tri strany, kde sa naozaj ten titul, ktorý je udávaný a ktorý je na všetkých katolíckych univerzitách vo svete známy a platný, tak o ten sa teraz príde. Ďakujem pekne.
Lehotský, Tomáš, poslanec NR SR (2021-05-05):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Šeliga, Juraj, podpredseda NR SR (2020-09-23):
Pán poslanec Mazurek bol jediný. Chcete ešte v rozprave. Nech sa páči, pán poslanec Taraba.
Šedivcová, Viera, poslankyňa NR SR (2014-09-10):
Ja by som chcela oceniť vystúpenie pána kolegu Muňka, ktorý bol naozaj veľmi odborný a vecný, nech už ostatní kolegovia to spochybňujú akýmkoľvek spôsobom. Tento príspevok neskĺzol k nejakým emotívnym vyjadreniam, presne podrobne vysvetlil, ako sa vypočítava, kto a prečo dostáva tento dôchodok. Ja by som chcela tu z tohto miesta vyjadriť poďakovanie vláde, pretože tých 1 158-tisíc dôchodcov, ktorí si prilepšia na Vianoce, sú naozaj vďační aj za tých pár korún naviac, ktoré dostanú, a verte, že netreba to nejako politizovať, túto tému.
Pado, Martin, poslanec NR SR (2011-10-18):
Ďakujem pekne za slovo, pán podpredseda parlamentu. No, zatiaľ tu vystúpili len starostovia, primátori a ešte je prihlásený predseda VÚC. Myslím si, že to je zjavný dôkaz konfliktu záujmov, pretože vaše videnie je veľmi ovplyvnené tým, čo vykonávate. Tým, čo robíte, ale vy ste zároveň aj poslancami Národnej rady a zároveň ste občanmi tohto štátu. Vy nie ste len obyvateľmi miest, obcí a vyšších územných celkov, ale vy ste aj obyvateľmi tohto štátu. Samospráva nie je posadená niekde vo vzduchoprázdne, niekde v medzipriestore. Samospráva je súčasťou štátu. Obce a mestá sú súčasťou tohto štátu a ak máte vy pocit, že všetci ostatní majú rozmýšľať nad tým, ako sa gazduje s peniažkami, a akonáhle treba urobiť niečo aj tam, kde pôsobíte vy, tak máte pocit, že je to nespravodlivé. Prednedávnom sme tu rozprávali o eurovale a hovorili sme aj o tom, že máme požičiavať tučným Grékom, ktorí štrajkujú. Tuční Gréci, ako ich nazývate vy, ktorým máme pomáhať, štrajkujú, pretože na nich sú uvalené úsporné opatrenia, nikomu sa nechce vzdať svojich peňazí. Ale treba rozmýšľať s tým, ako s peniazmi narábať. Myslím si, že nielen ja ako obyvateľ mesta Michalovce, ale mnohí iní obyvatelia našich miest a obcí vedia veľmi často povedať, ako sa finančné prostriedky míňajú neúčelne, zbytočne. Samozrejme, vždy ich je treba viac. Vždy ich budete chcieť viac a viac a viac. Ja tiež by som bol radšej, keby som mal viac peňazí, aby som z nich mohol ďaleko viacej minúť. Takže by som bol veľmi rád, keby ste na to pozerali nie cez konflikt záujmov, ale aby ste na to pozerali ako zodpovední občania.
Laššáková, Jana, podpredsedníčka NR SR (2013-01-31):
Pán poslanec Hlina.